สรุป 4 หุ้นราคาขึ้นแรง-ลงแรงประจำวันนี้
สรุป 4 หุ้นราคาขึ้นแรง-ลงแรงประจำวันนี้
14 ส.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (14 ส.ค.) ได้แก่
ราคาหุ้น บริษัท น้ำตาลครบุรี จำกัด (มหาชน) หรือ KBS ปิดตลาดวันนี้อยู่ที่ 7.55 บาท ลบ 1.10 บาท หรือ 12.72% ต่ำสุดที่ 7.55 บาท สูงสุดที่ 7.90 บาท มูลค่าซื้อขายที่ 28.45 ล้านบาท
KBS รายงานงบ 2/58 มีผลขาดทุนสุทธิ 144.36 ล้านบาท หรือขาดทุนสุทธิ 0.24 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 91.38 ล้านบาท หรือมีกำไรสุทธิ 0.17 ต่อหุ้น โดยผลการดำเนินงานที่พลิกขาดทุน เนื่องจากราคาขายเฉลี่ยน้ำตาลดลง ตามภาวะน้ำตาลในตลาดโลกที่ลดลง
 
สำหรับหุ้นที่ขึ้นแรงประจำวันนี้ (14 ส.ค.) ได้แก่
ราคาหุ้นบริษัท โรงพยาบาลบำรุงราษฎร์  จำกัด (มหาชน) หรือ BH ปิดตลาดวันนี้อยู่ที่ 222 บาท บวก 14.00 บาท หรือ 6.73% สูงสุดที่ 225 บาท ต่ำสุดที่ 211 บาทมูลค่าการซื้อขาย 534.18 ล้านบาท
คาดอัตราการเติบโตของผลประกอบการในไตรมาส 3/58 ยังคงดีต่อเนื่องจากรายได้ค่ารักษาพยาบาลที่สูงขึ้นและอัตรากำไรที่มากขึ้นจากผลของไฮซีซั่น
ราคาหุ้น บริษัท เอ็ม.ซี.เอส.สตีล จำกัด (มหาชน) หรือ MCS ปิดตลาดวันนี้อยู่ที่ 10.10 บาท บวก 0.80 บาท หรือ 8.60% สูงสุดที่ 10.10 บาท ต่ำสุดที่ 9.25 บาทมูลค่าการซื้อขาย 147.60 ล้านบาท 
MCS ประกาศงบ 2/58 มีกำไรสุทธิ 153.06 ล้านบาท กำไรสุทธิต่อหุ้น 0.31 บาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 23.38 ล้านบาท ขาดทุนสุทธิต่อหุ้น 0.05 บาท
ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO ปิดตลาดวันนี้อยู่ที่ 5.45 บาท เพิ่มขึ้น 0.40 บาท หรือ 7.92% สูงสุดที่ 5.75 บาท ต่ำสุดที่ 4.98 บาท มูลค่าซื้อขายที่ 23.15 ล้านบาท หลัง ESSO ประกาศงบฯ Q2/58 มีกำไรสุทธิ 3.3 พันลบ. จากขาดทุน 628.94 ลบ. เมื่อปีก่อน
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 